Τηλ. Πρόεδρου: 6981890371

Τηλ: Γενικού Γραμματέα: 6976732688

Αρ.πρωτ: 34 Λαμία 05.04.2020

ΠΡΟΣ: Όλους τους συναδέλφους – Μέλη της

Ένωσης

ΚΟΙΝ: 1. ΠΟΕΥΠΣ

2. Μ.Μ.Ε.

**ΘΕΜΑ: «Χορήγηση μέσων προστασίας από τον κορωνοϊό COVID- 19 – Ενέργειες της ΕΥΠΣ**

**Στερεάς Ελλάδας για εξασφάλισή τους»**

Σε συνέχεια των προηγούμενων παρεμβάσεων μας για το μεγάλο και κρίσιμο θέμα της πανδημίας από τον νέο κορωνοϊό, σας ενημερώνουμε ότι η Ένωσή μας προέβη διά του Προέδρου της σε ενέργειες άμεσης προώθησης και ολοκλήρωσης του σχετικού προϋπολογισμού της ΠΕΠΥΔ Στερεάς Ελλάδας, για την αγορά των απαιτούμενων μέσων ατομικής προστασίας των συναδέλφων της Περιφέρειας αλλά ταυτόχρονα και με παρέμβαση πρός την Περιφέρεια Στερεάς Ελλάδας, για χορήγηση επιπλέον υλικών για ειδικότερη χρήση, όπως στολών και άλλων υλικών.

Ειδικότερα, μετά την αποστολή του σχετικού προϋπολογισμού στο αρμόδιο Τμήμα του ΑΠΣ, η Ένωση δια του Προέδρου της, ζήτησε από την Διοίκηση της ΠΕΠΥΔ την στενή παρακολούθηση της διεκπεραίωσης ενώ ο ίδιος επικοινώνησε με τις αρμόδιες Υπηρεσίες για την πορεία του θέματος. Αποτέλεσμα των παρεμβάσεων αυτών ήταν η ταχεία έγκρισή του με κατεπείγουσες διαδικασίες και η άμεση ολοκλήρωσή του, αφού σε ελάχιστο χρόνο τα υλικά ήδη αγοράστηκαν, έχουν παραληφθεί και θα διανεμηθούν την ερχόμενη εβδομάδα.

Παράλληλα και με αφορμή την ανησυχητική εξέλιξη της διαπίστωσης πολλών κρουσμάτων στη δομή φιλοξενίας μεταναστών και προσφύγων στη Ριτσώνα Βοιωτίας, ζητήθηκε και η συμβολή της Περιφέρειας Στερεάς Ελλάδας στο δύσκολο έργο της αντιμετώπισης της μεγάλης υγιεινομικής κρίσης, μετά απο επικοινωνία με τον Περιφερειάρχη κ. Σπανό Φάνη και τον Αρμόδιο Αντιπεριφερειάρχη κ. Κυρμανίδη Ηλία, οι οποίοι ανταποκρίθηκαν άμεσα και με άκρως θετικό τρόπο στο αίτημά μας. Αποτέλεσμα της ουσιαστικής αυτής ενέργειας, ήταν η διάθεση από την Περιφέρεια Στερεάς Ελλάδας, 50 ειδικών στολών αντιμετώπισης ενδεχόμενων συμβάντων σε παρόμοιους χώρους, 400 μασκών και 1000 ζευγαριών γαντιών, μέσα τα οποία ήδη έχουν διανεμηθεί στις ΔΙΠΥΝ της Περιφέρειας.

Η Ένωσή μας, με ενεργό και αποτελεσματικό τρόπο, βρίσκεται τη δύσκολη αυτή ώρα, δίπλα στους συναδέλφους, παρεμβαίνοντας σε κάθε επίπεδο, με γνώμονα πάντα την ασφάλειά τους. Δεν μένουμε στα μανιφέστα και τις διακηρύξεις, στη θεωρητικολογία και τις αντιπαραθέσεις που έχουν σκοπό το μικροκομματικό όφελος, την ώρα που όχι μόνο η χώρα μας αλλά ολόκληρη η υφήλιος φλέγεται από άκρη σε άκρη!

Κανείς από εμάς δεν αμφισβητεί τις συλλογικές ευθύνες, άλλωστε αυτός είναι ο σκοπός της λειτουργίας μας, να ελέγχουμε δηλαδή τις όποιες ευθύνες αποδίδοντας αυτές εκεί που ανήκουν την ώρα που πρέπει, χωρίς όμως να παραγνωρίζουμε και την υποχρέωση ως φορέας εκπροσώπησης εργαζομένων, την ώρα της κρίσης, να λειτουργούμε γρήγορα και ευέλικτα, λύνοντας προβλήματα, καλύπτοντας ακόμα και τις όποιες αδυναμίες υπάρχουν σε όλα τα επίπεδα.

Η φιλοσοφία της καταγγελίας της συλλογικής ευθύνης, την ώρα του μεγάλου κινδύνου, αντί της αντιμετώπισης με οποιοδήποτε μέσο και τρόπο, θεωρείται τουλάχιστον ξεπερασμένη και άκαιρη.

Παραμένουμε στο πλευρό όλων των συναδέλφων, ευελπιστώντας την γρήγορη έξοδο από την μεγάλη αυτή κρίση όλης της ανθρωπότητας.

Τέλος ευχαριστούμε θερμά όλους του φίλους Δημάρχους, οι οποίοι προσφέρουν την μεγαλύτερη δυνατή συνδρομή στην εξασφάλιση των καλύτερων υγιειονομικών συνθηκών των συναδέλφων σε Υπηρεσίες και Κλιμάκια της Περιφέρειας, μέσω των απολυμάνσεων που πραγματοποιούν σε όλους τους χώρους των εγκαταστάσεών τους.

Ο ΓΕΝΙΚΟΣ  ΓΡΑΜΜΑΤΕΑΣ                                              Ο ΠΡΟΕΔΡΟΣ

Κοτρώνης Παναγιώτης Υφαντής Ευάγγελος